**Съобщение**

Във връзка с постъпило уведомление за инвестиционно предложение: „Промяна предназначението на поземлени имоти №№ 24668.13.48, 24668.13.50, 24668.13.52, 24668.13.56, 24668.13.30 и 24668.13.88, удължение на хале №15 в поземлен имот №24668.1.89 и изграждане на подкранов път и паркинг за транспортни колички“, в землището на с. Дърманци, общ. Мездра, обл. Враца, с възложител: "Йотов Стоун" ЕАД, гр. Мездра, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

 Инвестиционното предложение предвижда разширение на складови площи, изграждане на подкранов път и паркинг за транспортни колички с цел по-лесното инфраструктурно обслужване на производствената база на дружеството, разположена в имот поземлен имот с идент. 24668.1.89, урбанизирана територия, НТП: „за производството на строителни материали, конструкции и изделия“, в землището на с. Дърманци, общ. Мездра.

ИП ще се реализира в горепосочения имот, както и ще засегне следните поземлени имоти, за които се предвижда промяна на предназначението им:

* № 24668.13.48, с площ: 242 кв.м., с трайно предназначение на територията: „земеделска“, НТП: „нива“, категория: 3, м. „Острога“;
* № 24668.13.50, с площ: 252 кв.м., с трайно предназначение на територията: „земеделска“, НТП: „нива“, категория: 3, м. „Острога“;
* № 24668.13.52, с площ: 437 кв.м., с трайно предназначение на територията: „земеделска“, НТП: „нива“, категория: 3, м. „Острога“;
* № 24668.13.56, с площ: 1319 кв.м., с трайно предназначение на територията: „земеделска“, НТП: „нива“, категория: 3, м. „Острова“;
* № 24668.13.30, с площ: 247 кв.м., с трайно предназначение на територията: „земеделска“, НТП: „нива“, категория: 3, м. “Край Искъра“,
* № 24668.13.88, с площ: 670 кв.м., с трайно предназначение на територията: „земеделска“, НТП: „гори и храсти в земеделска земя“, категория: 3, м. “Полето“,

в землището на с. Дърманци, общ. Мездра, обл. Враца.

Съгласно действащия ОУП на Община Мездра смяната на предназначението на имотите е допустимо. С Решение № 664, прието на заседание на Общински съвет – Мездра, проведено на 29.06.2023г., Протокол № 48, се разрешава изработването на ПУП-ПЗ за промяна на предназначението на горепосочените имоти и се дава предварително съгласие за промяна предназначението на земеделска земя от общинския поземлен фонд след влизане в сила на ПУП-ПЗ за ПИ с идент. 24668.13.30 и ПИ с идент. 24668.13.88 – общинска частна собственост.

Предвижда се монтиране на нов козлови кран, разширение на складовата площ и удължаване на хале № 15 с 15 м. При удължаването на халето ще се запази текущия начин на строителство – стоманобетонна носеща конструкция, облечена с термопанел. За целите на производството ще се изгради понижена рампа с паркинг за товарни колички за гатери.

Предвижда се подравняване или бетониране на терена с цел неговото изравняване. Няма да се използва взрив. Предвид това, че характера на терена е равнинен се очаква строителните дейности по подравняване да са минимални.

Строителните отпадъци ще се третират съгласно предвиден План за управление на строителните отпадъци (ПУСО).

Генерираната при подравняването земна маса ще се използва за обратен насип или ще се извози на регламентирано от общината място.

Генерираните битови отпадъци ще се третират по съществуващата в гр. Мездра схема.

За осигуряване на вода за питейни нужди имот с идент. 24668.1.89 е водоснабден от водопроводната мрежа на гр. Мездра.

При реализацията на ИП не се очаква генериране на отпадъчни води.

Не се предвижда изграждане на нова или промяна на съществуващата пътна инфраструктура.

Инвестиционно предложение попада в обхвата на т. 10, б. „б” на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца становище на БДДР – Плевен с изх. №ПУ-01-653-(1)/18.08.2023г.:

- ИП е допустимо спрямо целите и мерките за опазване на околната среда, заложени в ПУРБ 2016 – 2021 г., при спазване на мерките посочени в т. 1.1.5. от становището;

- ИП е допустимо спрямо мерките заложени в ПУРН 2016 – 2021 г. в Дунавски район;

- реализирането на ИП не се очаква да окаже значително въздействие върху водите и водните екосистеми, при спазване на мерките посочени в т. 1 и нормативните изисквания посочени в т.2 от горецитираното становище.

**ІІ. По отношение на изискванията на чл.31 от Закона за биологичното разнообразие (ЗБР):**

 Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположените защитени зони, на 6,000 км. са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (обн. ДВ, бр. 105/2008 г.).

 ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Мездра, кметство с. Дърманци и БДДР-Плевен.

/отговорено на 24.08.2023г./